مولانا سمیع الحق:

پاکستان میں ہونیوالی دہشت گردی میں امریکہ ملوث ہیں

نجی ٹی وی کے مطابق دفاع پاکستان کونسل کے سربراہ نے کہا کہ وطن عزیز پاکستان سے بیرونی ایجنسیوں کی مداخلت ختم کی جائے۔

خبر کا کوڈ: ۴۳۰۴۰۲

تاریخ: ۱۶ دی ۲۰۱۷ - ۱۳:۳۲

رسا نیوز ایجنسی کی رپورٹ کے مطابق،  دفاع پاکستان کونسل کے سربراہ مولانا سمیع الحق نے کہا ہے کہ افغانستان میں بھارتی فوج اور ایجنسیوں کو اڈے فراہم کر کے ملک میں دہشت گردی اور فتنہ و فساد پھیلانے کی کوششیں کی جا رہی ہیں،  امریکہ اور اسرائیل کی خفیہ ایجنسیاں افغان سرزمین استعمال کرتے ہوئے پاکستان کیخلاف پراکسی وار میں مصروف ہیں۔

نجی ٹی وی کے مطابق مولانا سیمع الحق نے کہا کہ وطن عزیز پاکستان سے بیرونی ایجنسیوں کی مداخلت ختم کی جائے کہا کہ اس میں کوئی شک نہیں کہ پاکستان میں ہونیوالی دہشت گردی میں امریکہ ملوث ہیں، امریکہ  نے ہمیشہ پاکستان کو عدم استحکام کا شکار کر نے کی سازشیں کیں حکومت کو چاہیے کہ وہ انہیں پوری دنیا میں بےنقاب کرے۔ /۹۸۸/ ن۹۴۰